Star Trek: The Next Generation (sezona 2)
<s>Druga sezona američke science fiction TV-serije Star Trek: The Next Generation se sastojala od 22 epizoda, koje su originalno emitirane putem lokalnih i regionalnih TV-stanica od 21. novembra 1988. do 17. jula 1989. godine.</s><s>Radnja je bila smještena u drugu polovicu 24. vijeka i prikazivala pustolovine posade USS Enterprise, svemirskog broda Zvjezdane flote koji je putovao galaksijom vršeći istraživanja, te obavljajući vojne i diplomatske zadatke za Ujedinjenu Federaciju Planeta.</s>

<s>Druga sezona je u odnosu na prvu imala veći budžet, ali je na produkciju značajno uticao štrajk hollywoodskih scenarista, zbog koga je produkcija bila odgođena, odnosno broj epizoda smanjen.</s><s>Kao de facto novi članovi glumačke postave su se pojavili Whoopie Goldberg u liku Guinan, voditeljice bara Ten Forward na Enterpriseu te Diana Muldaur kao brodska ljekarka dr. Katherine Pulaski; potonja je došla kao zamjena za Gates McFadden, koja je zbog neslaganja sa producentima bila otpuštena, te čiji se lik nije pojavljivao u sezoni.</s><s>Značajne promjene u odnosu na sadržaj ranijih epizoda je bio u većem naglasku na alegorije koje se tiču društvenih pitanja, kao i da su se kapetan Jean-Luc Picard, William Riker i Data nametnuli kao tri glavna lika oko kojih će se vrtiti većina radnje.</s>

<s>Sezona je imala izvrsnu gledanost, ali su kritičari primijetili variranje u kvaliteti pojedinih epizoda.</s><s>The Measure of a Man se tradicionalno smatra najboljom epizodom sezone, i mnogi kritičari drže da je upravo sa njom Star Trek: The Next Generation "izašla iz sjene" originalne serije.</s><s>Izuzetne pohvale je dobila i epizoda Q Who, u kojoj se, između ostalog, prvi put pojavljuje Borg koji će kasnije postati najupečatljiviji od svih negativaca serije i Star Trek univerzuma.</s><s>Sa druge strane, sezona je završila na brzinu napravljenom epizodom Shades of Gray, koja se svela na jedini clip show u historiji franšize, te se smatra najgorom epizodom serije.</s>

<s>Diana Muldaur je po završetku sezone napustila seriju, a Gates McFadden je ponovno angažiran i njen lik dr. Beverly Crusher vraćen u sljedećoj sezoni.</s>

<s>Izvori</s>

<s>Vanjske veze
 Episode guide  at StarTrek.com</s>

<s>Star Trek: The Next Generation
TV-sezone 1988.</s><s>TV-sezone 1989.</s>

